แพลตฟอร์มใหม่จูงใจเศรษฐีลงทุน
ซีไอเอ็มบี ไทย รุกลูกค้ามั่งคั่งเต็มขั้น เร่งวางแพลตฟอร์มบริการสินเชื่อเพื่อลงทุนเพิ่มผลตอบแทนให้ทันปีหน้า
31 ธ.ค. 2561

ซีไอเอ็มบี ไทย รุกลูกค้ามั่งคั่งเต็มขั้น เร่งวางแพลตฟอร์มบริการสินเชื่อเพื่อลงทุนเพิ่มผลตอบแทนให้ทันปีหน้า
นายจิตติวัฒน์ กันธมาลา ผู้ช่วยกรรมการผู้จัดการใหญ่ ธนบดี ธนกิจ ธนาคารซีไอเอ็มบี ไทย เปิด เผยว่า อยู่ระหว่างวางระบบไอทีและแพลตฟอร์มการให้บริการในผลิตภัณฑ์สินเชื่อเพื่อการลงทุนแก่ ลูกค้าไพรเวทแบงก์กิ้งในชื่อไพรเวท แบงก์กิ้งเครดิตไลน์ หรือพีบีซีแอล (Private Banking Credit Line : PBCL ) เป็นการให้วงเงินหมุนเวียนโดยมีพอร์ตโฟลิโอการลงทุนของลูกค้าเป็นหลักประกัน ส่วนอัตราดอกเบี้ยเป็นลอยตัวตามประเภทสินทรัพย์ คาดว่าจะเริ่มให้บริการได้อย่างเป็นทางการในปี 2562
ทั้งนี้ การแข่งขันไพรเวทแบงก์กิ้ง ดุมากแต่ยังมีโอกาส เพราะตลาด ไทยไพรเวทแบงก์ใหญ่มาก มีไฮเน็ตเวิร์ธหรือผู้มีสินทรัพย์ 30 ล้านบาท ขึ้นไป กว่า 1 แสนคน ส่วนใหญ่ไปลงทุนต่างประเทศ เช่น สิงคโปร์ ซึ่งหากลูกค้าไม่อยากกลับอยากอยู่ต่างประเทศ ก็มีซีไอเอ็มบี สิงคโปร์ที่รับดูแลลูกค้ากลุ่มนี้